paragraph_text: Fergusonova puška je naziv za vjerojatno prvu pušku-ostragušu koja se rabila u ratne svrhe. Imala je kalibar .65 in (16,5 mm), a od većine pušaka svog doba - sprednjača -se razlikovala zbog toga što je imala zatvarač, odnosno punila se straga. Ime je dobila po svom pronalazaču, britanskom majoru Patricku Fergusonu koji je s njom opskrbio svoju jedinicu lakog pješaštva u američkom ratu za nezavisnost.